CELEX: C2005/115/47
Language: lv
Date: 2005-05-14 00:00:00
Title: lieta T-91/05: Prasība pret Eiropas Savienības Padomi un Eiropas Kopienu Komisiju, ko Sinara Handel GmbH iesniedza 2005. gada 28. februārī

14.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 115/25
            
         Prasība pret Eiropas Savienības Padomi un Eiropas Kopienu Komisiju, ko Sinara Handel GmbH iesniedza 2005. gada 28. februārī
   (lieta T-91/05)
   (2005/C 115/47)
   tiesvedības valoda — angļu
   Eiropas Kopienu Pirmās instances tiesā 2005. gada 28. februārī izskatīšanai ir iesniegta prasība pret Eiropas Savienības Padomi un Eiropas Kopienu Komisiju, ko cēla Sinara Handel GmbH, Ķelne (Vācija), kuru pārstāv K. Adamantopols [K. Adamantopoulos] un E. Petritsi [E. Petritsi], advokāti.
   Prasītājas prasījumi Pirmās instances tiesai ir šādi:
   
               —
            
            
               piespriest Eiropas Kopienai atlīdzināt zaudējumus, kas nodarīti sakarā ar galīgo antidempinga maksājumu ieviešanu, kas paredzēti Padomes 1997. gada 17. novembra Regulā (EK) Nr. 2320/97, piešķirot prasītājam EUR 1 633 344,33 kā atrauto peļņu laika posmā no 2000. gada jūnija līdz 2002. gada decembrim, kā arī procentus par šo summu 8 % apmērā gadā;
            
         
               —
            
            
               pakārtoti, piešķirt prasītājai kā zaudējumu atlīdzību vai atrauto peļņu par laika posmu no 2000. gada jūnija līdz 2002. gada decembrim summu, kuras apmērs jānosaka tiesas procesa laikā pēc Tiesas starpsprieduma, pusēm vienojoties, vai, gadījumā, ja nav iespējams panākt vienošanos, ar Tiesas galīgu spriedumu;
            
         
               —
            
            
               piespriest Eiropas Savienības Padomei un Komisijai atlīdzināt visus izdevumus, kas prasītājam radušies šī procesa ietvaros.
            
         Pamati un galvenie argumenti
   Prasītājs ir bezšuvju cauruļu un vadu importētājs Kopienā, un tā darbību ietekmēja Padomes 1997. gada 17. novembra Regulā (EK) Nr. 2320/97 noteiktie pasākumi, ar ko ievieš galīgos antidempinga maksājumus atsevišķu dzelzs vai neleģētā tērauda bezšuvju cauruļvadu un cauruļu importam, kuru izcelsme ir Ungārijā, Polijā, Krievijā, Čehijas Republikā, Rumānijā un Slovākijas Republikā, ar ko atceļ Regulu (EEK) Nr. 1189/93 un pārtrauc procedūru attiecībā uz tādu importu, kura izcelsme ir Horvātijas Republikā (1).
   Komisija arī 1999. gada 8. decembrī pieņēma Lēmumu 2003/382/EK par EK līguma 81. panta piemērošanu (lieta IV/E-1/35.860-B — bezšuvju tērauda caurules) (2), ar kuru tā uzlika naudas sodu vairākiem Kopienas bezšuvju cauruļu un vadu ražotājiem.
   Prasītājs apgalvo, ka, ņemot vērā preču aizvietojamību, iesaistītās sabiedrības, konkurences un antidempinga procedūru izmeklēšanas periodus, Kopienas ražotāju konkurenci deformējošā uzvedība ietekmēja kaitējumu un cēloņsakarības analīzi antidempinga procedūras ietvaros. Prasītājs uzskata, ka atbildētāji, novērtējot importa nodarīto kaitējumu, neņēma vērā konkurenci deformējošo uzvedību un tādējādi pārkāpa Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (3), kā arī neievēroja labas pārvaldības un pienācīgas rūpības pienākumu. Prasītāja arī apgalvo, ka ir pārkāpts tiesiskās paļāvības un samērīguma princips.
   Prasītājs apgalvo, ka atbildētāji Padomes 2004. gada 16. jūlija Regulā (EK) Nr. 1322/2004, ar kuru groza Regulu (EK) Nr. 2320/97, ar ko ievieš galīgos antidempinga maksājumus atsevišķu dzelzs vai neleģētā tērauda bezšuvju cauruļvadu un cauruļu importam, kuru izcelsme, cita starpā, ir Krievijā un Rumānijā (4), ir atzinuši, ka antidempinga procedūras analīzes rezultāts būtu citāds, ja tiktu ņemta vērā konkurenci deformējošā uzvedība.
   Prasītājs tāpēc lūdz atlīdzināt zaudējumus, ko tas cietis atrautās peļņas dēļ laika posmā no 2000. gada jūnija līdz 2002. gada decembrim.
   
      (1)  OV L 322, 1. lpp.
   
      (2)  OV 2003, L 140, 1. lpp.
   
   
      (3)  OV L 56, 1. lpp.
   
      (4)  OV L 246, 10. lpp.